**Návrh**

**Nariadenie vlády Slovenskej republiky**

**z ... 2017**

**o podmienkach vykonávania niektorých opatrení spoločnej organizácie poľnohospodárskych trhov v sektore ovocia a zeleniny**

Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č.207/2002 Z. z. nariaďuje:

**Predmet úpravy**

Toto nariadenie vlády upravuje vykonávanie niektorých opatrení spoločnej organizácie poľnohospodárskych trhov v sektore ovocia a zeleniny podľa osobitných predpisov.[[1]](#footnote-1))

**Organizácie výrobcov, združenia organizácií výrobcov, nadnárodné organizácie výrobcov a nadnárodné združenia organizácií výrobcov**

1. Žiadosť o uznanie organizácie výrobcov,[[2]](#footnote-2)) nadnárodnej organizácie výrobcov,[[3]](#footnote-3)) združenia organizácií výrobcov,[[4]](#footnote-4)) alebo nadnárodného združenia organizácií výrobcov[[5]](#footnote-5)) (ďalej len „žiadosť o uznanie“) podáva Pôdohospodárskej platobnej agentúre (ďalej len „agentúra“) právnická osoba.
2. Prílohou k žiadosti o uznanie je

a) originál alebo osvedčená kópia stanov právnickej osoby, ktoré spĺňajú podmienky podľa osobitného predpisu,[[6]](#footnote-6))

b) výpis z obchodného registra alebo iného obdobného registra alebo výpis, odpis alebo obdobný výstup z registra právnických osôb, podnikateľov a orgánov verejnej moci,[[7]](#footnote-7)) nie starší ako tri mesiace alebo iný doklad osvedčujúci vznik právnickej osoby podľa odseku 1,

c) originál alebo osvedčená kópia dokladu preukazujúceho, že členovia právnickej osoby podľa odseku 1, ktorí sú výrobcami v sektore ovocia a zeleniny, sú podnikatelia, ak ide o žiadosť o uznanie organizácie výrobcov alebo nadnárodnej organizácie výrobcov,

d) doklad o počte členov právnickej osoby podľa odseku 1,

e) doklad o hodnote predanej produkcie[[8]](#footnote-8)) ovocia a zeleniny (ďalej len „produkcia“) členov právnickej osoby podľa písmena d) za tri kalendárne roky bezprostredne predchádzajúce roku, v ktorom sa podáva žiadosť o uznanie,

f) doklad o uznaní organizácie výrobcov alebo nadnárodnej organizácie výrobcov, vydaný príslušným orgánom iného členského štátu Európskej únie, v ktorom majú sídlo členovia právnickej osoby podľa písmena d), ak ide o žiadosť o uznanie nadnárodného združenia organizácií výrobcov so sídlom v Slovenskej republike.

1. Právnickú osobu podľa odseku 1 možno na návrh agentúry uznať[[9]](#footnote-9)) ako
2. nadnárodnú organizáciu výrobcov, ak má najmenej päť členov,
3. nadnárodné združenie organizácií výrobcov, ak má najmenej dvoch členov,
4. organizáciu výrobcov alebo nadnárodnú organizáciu výrobcov, ak
5. minimálna ročná hodnota predanej produkcie jej členov za rok bezprostredne predchádzajúci roku, v ktorom sa podáva žiadosť o uznanie, je najmenej 100 000 eur,
6. akákoľvek osoba má priamy alebo nepriamy podiel alebo súčet podielov na hlasovacích právach v právnickej osobe podľa odseku 1 alebo na jej základnom imaní vrátane akcií na doručiteľa najviac vo výške 40 % a
7. výpovedná lehota na vystúpenie člena z právnickej osoby podľa odseku 1 je najmenej tri mesiace a najviac šesť mesiacov; výpovedná lehota začína plynúť prvým dňom kalendárneho mesiaca nasledujúceho po mesiaci, v ktorom bola žiadosť o vystúpenie člena z organizácie výrobcov alebo nadnárodnej organizácie výrobcov doručená,
8. združenie organizácií výrobcov alebo nadnárodné združenie organizácií výrobcov, ak minimálna ročná hodnota predanej produkcie členov organizácií výrobcov a nadnárodných organizácií výrobcov, ktoré sú združené v právnickej osobe podľa odseku 1, za rok bezprostredne predchádzajúci roku, v ktorom sa podáva žiadosť o uznanie, je najmenej 300 000 eur.
9. Právnická osoba podľa odseku 1 uznaná podľa odseku 3 (ďalej len „organizácia“) je povinná oznámiť agentúre zmeny skutočností, ktoré boli podkladom na jej uznanie do 15 dní odo dňa zmeny.
10. Organizácia môže vykonávať zber, skladovanie, triedenie alebo balenie výrobkov v sektore ovocia a zeleniny[[10]](#footnote-10)) (ďalej len „výrobok“), ich umiestňovanie na trh a propagáciu výrobkov svojich členov prostredníctvom inej osoby. Organizácia je povinná zaslať agentúre kópiu zmluvy o výkone činností podľa prvej vety do 15 pracovných dní odo dňa jej uzatvorenia.
11. Organizácia je povinná viesť evidenciu o výrobe, pohybe a stave zásob druhov výrobkov..
12. Organizácia môže hodnotu vedľajších produktov zahrnúť do hodnoty predávanej produkcie.
13. Organizácia môže do hodnoty predávanej produkcie zahrnúť hodnotu produkcie predávanej dcérskou spoločnosťou [[11]](#footnote-11))
14. člena alebo členov organizácie výrobcov alebo nadnárodnej organizácie výrobcov, ktorí sú výrobcami v sektore ovocia a zeleniny alebo
15. člena alebo členov združenia organizácií výrobcov alebo nadnárodného združenia organizácií výrobcov.
16. Podiel predávaných výrobkov člena organizácie výrobcov alebo nadnárodnej organizácie výrobcov, ktorý je predávaný mimo organizácie výrobcov alebo nadnárodnej organizácie výrobcov, nesmie prekročiť 20 % objemu alebo hodnoty predávaných výrobkov organizácie výrobcov alebo nadnárodnej organizácie výrobcov, pre ktoré boli uznané.
17. Návrh na uznanie organizácie podľa odseku 3 sa podáva Ministerstvu pôdohospodárstva a rozvoja vidieka Slovenskej republiky do 60 dní odo dňa, v ktorom žiadosť o uznanie došla agentúre.

**Operačný program a operačný fond**

1. Organizácia podáva agentúre žiadosť o schválenie operačného programu[[12]](#footnote-12)).

Prílohou žiadosti je:

1. doklad o zriadení operačného fondu,
2. informácia o výške operačného fondu a výške príspevku člena organizácie do operačného fondu.
3. Dokladom o zriadení operačného fondu je originál alebo osvedčená kópia zmluvy o zriadení bankového účtu, na ktorom sa ukladajú finančné príspevky členov organizácie[[13]](#footnote-13)) a príspevky Európskej únie;[[14]](#footnote-14)) bankový účet musí byť označený názvom „Operačný fond“.
4. Organizácia môže agentúru písomne požiadať o zmenu referenčného obdobia[[15]](#footnote-15)) s uvedením dôvodov tejto zmeny. Žiadosť o zmenu referenčného obdobia sa považuje za žiadosť o zmenu operačného programu podľa odseku 4.
5. Organizácia môže agentúru písomne požiadať o zmenu operačného programu s uvedením dôvodov tejto zmeny; žiadosť sa agentúre podáva do 15. októbra kalendárneho roka, v ktorom sa operačný program vykonáva.
6. Organizácia môže operačný program zmeniť aj bez predchádzajúceho rozhodnutia agentúry o jeho zmene, ak celková hodnota zmien operačného programu nepresahuje 10 % hodnoty finančnej pomoci, ktorej poskytnutie jej agentúra schválila na financovanie operačného fondu na vykonávanie operačného programu (ďalej len „pomoc“) v príslušnom roku a ak organizácia oznámi túto zmenu agentúre podľa osobitného predpisu.[[16]](#footnote-16))
7. Organizácia môže agentúru písomne požiadať o zníženie výšky operačného fondu podľa osobitného predpisu.[[17]](#footnote-17))
8. Výšku operačného fondu možno na základe žiadosti podľa odseku 6 znížiť najviac o 15 % a v odôvodnených prípadoch najviac o 50 %; za odôvodnený prípad možno považovať najmä stratu na úrode spôsobenú vplyvom nepriaznivých klimatických podmienok.
9. Organizácia môže agentúru písomne požiadať o zvýšenie výšky operačného fondu podľa osobitného predpisu,17) ak sa s ňou zlúčila iná organizácia, najviac o 60 %.
10. Člen organizácie výrobcov alebo nadnárodnej organizácie výrobcov, ktorý nie je výrobcom v sektore ovocia a zeleniny, nemá právo hlasovať vo veciach týkajúcich sa operačných fondov.

**§ 4**

**Podpora operačného fondu**

1. Organizácia môže agentúru požiadať o vyplatenie pomoci na financovanie operačného fondu formou zálohovej platby podľa osobitného predpisu. [[18]](#footnote-18))
2. Žiadosť o vyplatenie pomoci formou zálohovej platby na financovanie operačného fondu na vykonávanie operačného programu v kalendárnom roku, počas ktorého sa operačný program vykonáva, možno agentúre predkladať v januári, apríli, júli a októbri kalendárneho roka, počas ktorého sa operačný program vykonáva.
3. Organizácia môže agentúru požiadať o vyplatenie pomoci na financovanie operačného fondu formou čiastkovej platby podľa osobitného predpisu.[[19]](#footnote-19))
4. Žiadosť o vyplatenie pomoci formou čiastkovej platby na financovanie operačného fondu na vykonávanie operačného programu v kalendárnom roku, počas ktorého sa vykonáva, sa agentúre predkladá
5. do 30. apríla za obdobie od 1. januára do 31. marca,
6. do 31 júla za obdobie od 1. apríla do 30. júna,
7. do 31. októbra za obdobie od 1. júla do 30. septembra roka.
8. Prílohou k žiadosti o vyplatenie pomoci za rok, v ktorom organizácia vykonávala operačný program[[20]](#footnote-20)) a k žiadosti o vyplatenie pomoci podľa odseku 4 sú
9. kópie účtovných dokladov, vrátane dokladov o úhrade oprávnených výdavkov, ktoré organizácia, člen organizácie alebo člen organizácie výrobcov alebo nadnárodnej organizácie výrobcov združenej v organizácii pri vykonávaní operačného programu vynaložil,
10. čestné vyhlásenie organizácie, člena organizácie alebo člena organizácie výrobcov alebo nadnárodnej organizácie výrobcov združenej v organizácii, že nie je platiteľom dane z pridanej hodnoty, ak organizácia predkladá kópie účtovných dokladov podľa písmena a) o výdavkoch, ktoré vynaložil ako osoba, ktorá nie je platiteľom dane z pridanej hodnoty.
11. Ak člen organizácie alebo člen organizácie výrobcov alebo nadnárodnej organizácie výrobcov združenej v organizácii nevedie účtovníctvo, kópie účtovných dokladov podľa odseku 5 písm. a) o výdavkoch, ktoré vynaložil, nahrádzajú kópie dokladov obsahujúcich slovné a číselné označenie, obsah účtovného prípadu a označenie jeho účastníkov, peňažnú sumu alebo údaj o cene za mernú jednotku a vyjadrenie množstva a dátum vyhotovenia dokladu.
12. V prípade vyplácania pomoci formou zálohovej platby sa účtovné doklady podľa odseku 5 písm. a) a doklady podľa odseku 6 považujú za doklady preukazujúce vznik konečného nároku na poskytnutie pomoci.[[21]](#footnote-21))

**§ 5**

**Predchádzanie krízam a krízové riadenie**

1. Vzdelávacie opatrenia a výmenu lepších postupov[[22]](#footnote-22)) a propagačné a komunikačné opatrenia[[23]](#footnote-23)) možno považovať za opatrenia súvisiace s predchádzaním kríz a krízových riadení, ak sa priamo týkajú predchádzania kríz a krízových riadení činnosti organizácie, člena organizácie alebo člena organizácie výrobcov alebo nadnárodnej organizácie výrobcov združenej v organizácii pri výrobe výrobkov.
2. Oznámenie o zámere stiahnuť výrobky z trhu podľa osobitného predpisu[[24]](#footnote-24)) je organizácia povinná zaslať agentúre najneskôr štyri dni pred ich stiahnutím z trhu.

(3) Na území Slovenskej republiky sa neuplatňuje opatrenie zeleného zberu[[25]](#footnote-25)) a neuskutočnenia zberu.[[26]](#footnote-26))

(4) Výrobky, ktoré organizácia stiahne z trhu podľa osobitného predpisu,[[27]](#footnote-27)) možno bezplatne distribuovať príjemcom, distribúcia ktorým má podľa osobitného predpisu[[28]](#footnote-28)) za následok zvýšenie podielu Európskej únie na pomoci na 100% skutočne vynaložených výdavkov.

**§ 6**

**Prechodné a záverečné ustanovenia**

1. Organizácia výrobcov, nadnárodná organizácia výrobcov, združenie organizácií výrobcov a nadnárodné združenie organizácií výrobcov, uznané podľa doterajšieho právneho predpisu, sa považuje za organizáciu uznanú podľa tohto nariadenia vlády.
2. Žiadosť o uznanie organizácie výrobcov, nadnárodnej organizácie výrobcov, združenia organizácií výrobcov alebo nadnárodného združenia organizácií výrobcov podľa § 2 ods. 1 doterajšieho právneho predpisu, podaná agentúre do 14. novembra 2017, sa posudzuje podľa tohto nariadenia vlády.
3. Žiadosť o schválenie operačného programu podľa § 6 ods. 1 doterajšieho právneho predpisu, podaná agentúre do 14. novembra 2017, sa posudzuje podľa tohto nariadenia vlády.
4. Ak organizácia, ktorej operačný program bol schválený do 31. mája 2017, nepožiada podľa osobitného predpisu[[29]](#footnote-29)) o jeho zmenu alebo o jeho nahradenie novým operačným programom podľa osobitných predpisov[[30]](#footnote-30)) účinných od 1. júna 2017, pokračuje v jeho vykonávaní podľa osobitného predpisu[[31]](#footnote-31)) účinného do 31. mája 2017.
5. Ak organizácia, ktorá bola uznaná podľa doterajšieho právneho predpisu, pokračuje podľa osobitného predpisu[[32]](#footnote-32)) vo vykonávaní operačného programu podľa osobitného predpisu32) účinného do 31. mája 2017, posudzuje sa podľa § 6 až 9 doterajšieho právneho predpisu.
6. Žiadosť o schválenie operačného programu podľa § 3 ods. 1 sa agentúre v roku 2017 podáva do 20. novembra 2017.
7. Žiadosť o zmenu operačného programu podľa § 3 ods. 4 sa agentúre v roku 2017 podáva do 20. novembra 2017.

**§ 7**

Týmto nariadením vlády sa vykonávajú právne záväzné akty Európskej únie uvedené v prílohe.

**§ 8**

Zrušuje sa nariadenie vlády Slovenskej republiky č. 369/2008 Z. z. o podmienkach vykonávania niektorých opatrení spoločnej organizácie trhu s ovocím a zeleninou.

**§ 9**

Toto nariadenie vlády nadobúda účinnosť 15. novembra 2017.

**Príloha**

**k nariadeniu vlády č. ......../2017 Z. z.**

**ZOZNAM VYKONÁVANÝCH PRÁVNE ZÁVÄZNÝCH AKTOV EURÓPSKEJ ÚNIE**

Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20. 12. 2013) v znení

* + nariadenia Európskeho parlamentu a Rady (EÚ) č. 1310/2013 zo 17. decembra 2013 (Ú. v. EÚ L 347, 20. 12. 2013),
  + nariadenia Európskeho parlamentu a Rady (EÚ) 2016/791 z 11. mája 2016 (Ú. v. EÚ L 135, 24.5.2016),
  + delegovaného nariadenia Komisie (EÚ) 2016/1166 zo 17. mája 2016 (Ú. v. EÚ L 193, 19. 7. 2016),
  + delegovaného nariadenia Komisie (EÚ) 2016/1226 z 4. mája 2016 (Ú. v. EÚ L 202, 28. 7. 2016).

Delegované nariadenie Komisie (EÚ) 2017/891 z 13. marca 2017, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o sektory ovocia a zeleniny a spracovaného ovocia a zeleniny, a nariadenie Európskeho parlamentu a Rady (EÚ) č. 1306/2013, pokiaľ ide o sankcie, ktoré by sa mali uplatňovať v týchto sektoroch, a ktorým sa mení vykonávacie nariadenie Komisie (EÚ) č. 543/2011 (Ú. v. EÚ L 138, 25.5.2017).

Vykonávacie nariadenie Komisie (EÚ) 2017/892 z 13. marca 2017, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o sektory ovocia a zeleniny a spracovaného ovocia a zeleniny (Ú. v. EÚ L 138, 25.5.2017).

1. ) Časť II hlava I kapitola II oddiel 3 a časť II hlava II kapitola III nariadenia Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347 25.5.2013) v platnom znení.

   Delegované nariadenie Komisie (EÚ) 2017/891 z 13. marca 2017, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o sektory ovocia a zeleniny a spracovaného ovocia a zeleniny, a nariadenie Európskeho parlamentu a Rady (EÚ) č. 1306/2013, pokiaľ ide o sankcie, ktoré by sa mali uplatňovať v týchto sektoroch, a ktorým sa mení vykonávacie nariadenie Komisie (EÚ) č. 543/2011 (Ú. v. EÚ L 138, 25.5.2017).

   Vykonávacie nariadenie Komisie (EÚ) 2017/892 z 13. marca 2017, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o sektory ovocia a zeleniny a spracovaného ovocia a zeleniny (Ú. v. EÚ L 138, 25.5.2017). [↑](#footnote-ref-1)
2. ) Čl. 152 nariadenia (EÚ) č. 1308/2013 v platnom znení. [↑](#footnote-ref-2)
3. ) Čl. 2 písm. d) delegovaného nariadenia (EÚ) 2017/891.

   Čl. 14 delegovaného nariadenia (EÚ) 2017/891. [↑](#footnote-ref-3)
4. ) Čl. 156 nariadenia (EÚ) č. 1308/2013 v platnom znení. [↑](#footnote-ref-4)
5. ) Čl. 2 písm. e) delegovaného nariadenia (EÚ) 2017/891.

   Čl. 21 delegovaného nariadenia (EÚ) 2017/891. [↑](#footnote-ref-5)
6. ) Čl. 153 nariadenia (EÚ) č. 1308/2013 v platnom znení. [↑](#footnote-ref-6)
7. ) § 7 ods. 3 až 5 zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov. [↑](#footnote-ref-7)
8. ) Čl. 8 delegovaného nariadenia (EÚ) 2017/891. [↑](#footnote-ref-8)
9. ) § 10 ods. 1 zákona č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov. [↑](#footnote-ref-9)
10. ) Čl. 1 ods. 2 písm. i) nariadenia (EÚ) č. 1308/2013 v platnom znení. [↑](#footnote-ref-10)
11. ) Čl. 2 písm. c) delegovaného nariadenia (EÚ) 2017/891. [↑](#footnote-ref-11)
12. ) Čl. 33 nariadenia (EÚ) č. 1308/2013 v platnom znení. [↑](#footnote-ref-12)
13. ) Čl. 32 ods. 1 písm. a) nariadenia (EÚ) č. 1308/2013 v platnom znení. [↑](#footnote-ref-13)
14. ) Čl. 32 ods. 1 písm. b) nariadenia (EÚ) č. 1308/2013 v platnom znení. [↑](#footnote-ref-14)
15. ) Čl. 23 delegovaného nariadenia (EÚ) 2017/891. [↑](#footnote-ref-15)
16. ) Čl. 34 ods. 2 delegovaného nariadenia (EÚ) 2017/891. [↑](#footnote-ref-16)
17. ) Čl. 34 ods. 2 písm. c) delegovaného nariadenia (EÚ) 2017/891. [↑](#footnote-ref-17)
18. ) Čl. 35 delegovaného nariadenia (EÚ) 2017/891.

    Čl. 11 vykonávacieho nariadenia (EÚ) 2017/892. [↑](#footnote-ref-18)
19. ) Čl. 12 vykonávacieho nariadenie (EÚ) 2017/892. [↑](#footnote-ref-19)
20. ) Čl. 9 ods. 1 vykonávacieho nariadenia (EÚ) 2017/892. [↑](#footnote-ref-20)
21. ) Čl. 27 delegovaného nariadenia Komisie (EÚ) č. 907/2014 z 11. marca 2014 , ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o platobné agentúry a ostatné orgány, finančné hospodárenie, schvaľovanie účtovných závierok, zábezpeky a používanie eura (Ú. v. EÚ L 255 28.8.2014). [↑](#footnote-ref-21)
22. ) Čl. 13 vykonávacieho nariadenia (EÚ) 2017/892. [↑](#footnote-ref-22)
23. ) Čl. 14 vykonávacieho nariadenia (EÚ) 2017/892. [↑](#footnote-ref-23)
24. ) Čl. 44 ods. 1 delegovaného nariadenia (EÚ) 2017/891. [↑](#footnote-ref-24)
25. ) Čl. 33 ods. 4 písm. a) nariadenia (EÚ) č. 1308/2013 v platnom znení. [↑](#footnote-ref-25)
26. ) Čl. 33 ods. 4 písm. b) nariadenia (EÚ) č. 1308/2013 v platnom znení. [↑](#footnote-ref-26)
27. ) Hlava II kapitola III oddiel 5 delegovaného nariadenia (EÚ) 2017/891. [↑](#footnote-ref-27)
28. ) Čl. 34 ods. 4 nariadenia (EÚ) č. 1308/2013 v platnom znení. [↑](#footnote-ref-28)
29. ) Čl. 80 ods. 1 písm. b) a c) delegovaného nariadenia (EÚ) 2017/891, (Ú. v. EÚ L157, 15.6.2011) v platnom znení. [↑](#footnote-ref-29)
30. ) Delegované nariadenie (EÚ) 2017/891.

    Vykonávacie nariadenie (EÚ) 2017/892. [↑](#footnote-ref-30)
31. ) Vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (Ú. v. EÚ L 157, 15.6.2011). [↑](#footnote-ref-31)
32. ) Čl. 80 ods. 1 písm. a) delegovaného nariadenia (EÚ) 2017/891. [↑](#footnote-ref-32)